Manok (pagkain)

Ang manok ay ang pinakakaraniwang uri ng poltri sa buong mundo. Dahil mas madali at mas mura ang pag-aalaga ng manok kumpara sa mga mamalya tulad ng baka o baboy—lumaganap ang karne ng manok (karaniwang tinatawag na "manok" lang) at mga itlog nito sa iba't ibang mga lutuin.

Inihahanda ang manok bilang pagkain sa samu't saring paraan, kabilang dito ang paghuhurno, pag-iihaw, pagpiprito, at pagpapakulo. Mula patapos ng ika-20 siglo, naging isteypol ng pangmadaliang pagkain ang inihandang manok. Binabanggit minsan na mas nakapagpapalusog ang manok kaysa sa pulang karne, kasi mas mababa ang kolesterol at nasasalang taba nito.

May iba't ibang anyo ang industriya ng pagmamanok sa iba't ibang bahagi ng mundo. Sa mga bansang maunlad, karaniwang napapailalim ang mga manok sa mga masinsinang paghahayupan habang sa mga di-gaanong maunlad na bansa, inaalaga ang mga manok sa paggamit ng mga mas tradisyonal na paraan. Tinatantiya ng Nagkakaisang Bansa na may 19 bilyong manok sa Daigdig ngayon, higit doble ang populasyon ng mga tao.

Mga bahaging nakakain
Ang karneng nasa pitso o dibdib ng manok ay ang pinaka madaling bahagi ng katawan ng manok na natutunaw sa loob ng tiyan ng tao kapag kinain. Dahil sa katangiang ito ng pitso ng manok, naging mahalaga ito sa pagluluto ng pagkain para sa mga taong may sakit o imbalido (lumpo o lampa)."Chicken." Robinson, Victor (patnugot), PH.C., M.D. The Modern Home Physician, New York, WM. H. Wise & Company, 1939, pahina 160.

Mga larawan

 Tingnan din 
 Karne

Mga sanggunian

Kategorya:Pagkain
Kategorya:Manok